NARIADENIE KOMISIE (ES) č. 221/2005
z 10. februára 2005,
ktorým sa stanovujú množstvá povinných dodávok trstinového cukru určeného na dovoz podľa protokolu AKT a dohody s Indiou na dodávkové obdobie 2004/2005
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1260/2001 z 19. júna 2001 o spoločnom organizovaní trhu v sektore cukru (1),
so zreteľom na nariadenie Komisie (ES) č. 1159/2003 z 30. júna 2003, ktorým sa stanovujú podrobné pravidlá na uplatňovanie dovozu trstinového cukru na základe určitých colných kvót a preferenčných dohôd na hospodárske roky 2003/2004, 2004/2005 a 2005/2006 a ktorým sa menia a dopĺňajú nariadenia (ES) č. 1464/95 a (ES) č. 779/96 (2), najmä na jeho článok 9 ods. 1,
keďže:
(1)
Článok 9 nariadenia (ES) č. 1159/2003 ustanovuje podrobné pravidlá na určenie dodávkových povinností s nulovou colnou sadzbou pre výrobky kódu KN 1701, vyjadrené ekvivalentom bieleho cukru, pre dovozy pôvodom z krajín, ktoré sú signatármi protokolu AKT a dohody s Indiou.
(2)
Na základe uplatnenia článkov 3 a 7 protokolu AKT, článkov 3 a 7 dohody s Indiou, ako aj článkov 11 a 12 nariadenia (ES) č. 1159/2003 Komisia stanovila dodávkové povinnosti na dodávkové obdobie 2004/2005 pre každú vyvážajúcu krajinu, a to na základe aktuálne dostupných informácií o rozdiele medzi množstvom povinných dodávok a skutočne dovezeným množstvom počas uplynulých dodávkových období.
(3)
Nariadením Komisie (ES) č. 919/2004 (3) sa zmenili a doplnili množstvá povinných dodávok trstinového cukru určeného na dovoz podľa protokolu AKT a dohody s Indiou na dodávkové obdobie 2003/2004, stanovené nariadením Komisie (ES) č. 443/2004 (4), keďže následkom straty dovoznej licencie sa 25 376 ton povinného množstva dodávky preferenčného cukru pre ostrov Maurícius presunulo na dodávkové obdobie 2004/2005. Vzhľadom na kontroly vykonané a posteriori, ktoré potvrdili, že stratená licencia nebola využitá, je potrebné započítať týchto 25 376 ton do množstva povinných dodávok stanovených pre ostrov Maurícius na dodávkové obdobie 2004/2005,
PRIJALA TOTO NARIADENIE:
Článok 1
Množstvá povinných dodávok výrobkov kódu KN 1701 určených na dovoz zo signatárskych krajín protokolu AKT a dohody s Indiou, vyjadrených ekvivalentom bieleho cukru, na dodávkové obdobie 2004/2005 a pre každú vyvážajúcu krajinu sú stanovené v prílohe.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 10. februára 2005